Այսօր ասել, որ Հայաստանում որևէ գաղափարախոսություն չկա, սխալ է, քանի որ «սուրբ տեղը դատարկ չի մնում»: Ազգային գաղափարի վրա հիմնված գաղափարախոսության փոխարեն գոյություն ունի իրական արժեքների և ավանդական հաստատությունների մերժման գաղափարախոսություն, նաև հայկական ինքնությանն օտար մշակույթների քարոզչություն և տարածում: Հայաստանն այսօր գաղափարական առումով նմանվում է մի վայրի, որտեղ ցանկացած երկիր կարող է մշակութային իր քաղաքականությունն իրականացնել: Բացակայում է մշակութային պատերազմի նկատմամբ վտանգի զգացողությունը և գիտակցությունը: